als_Latn dik_Latn sag_Latn
Një ndeshje e përfunduar në barazim në fushën e lojës, por e fituar nga tifozët. Ata bënë gjithçka shumë mirë që ditë përpara se të fillonte takimi, duke i dhënë përmasa shumë më të mëdha se cilësia e atyre që do të luanin… i dhanë kuptimin fjalës derbi. Ishin pikërisht ata që i bënë të gjitha që I duhen një ndeshje të këtyre përmasave, duke u munduar të gjejnë bileta, të shpenzojnë për banera, por ndonjëherë edhe e kanë ekzagjeruar, duke bezdisur arbitrin me lazer, apo kur kanë hedhur në fushë objekte plasëse që kur shpërthejnë bëjnë zhurmë tronditëse. Apo ndonjë çakmak, që nuk bën dëm shumë të madh, pasi për t’u ndezur kërkon ndihmën e dorës së një njeriu. Ndërsa në fushën e lojës ka ndikuar sërish fjala “derbi”. Të dyja skuadrat nuk kishin dëshirë të humbisnin dhe u munduan që fillimisht të siguronin pikën, ndërsa për më shumë gjithçka ia lanë minutave të mbetura. Tirana kalon në avantazh me Morinën dhe më pas mund edhe të dyfishonte avantazhin, gjë që do të thoshte ta fitonte ndeshjen pa pasur nevojë të priste fërshëllimën e Enea Jorgjit. Por në ndeshje të tilla këmbët lidhen dhe nuk mund të jesh aq i qartë sa për të logjikuar përpara se të gjesh “adresën” e topit. Tirana është një skuadër ndryshe dhe kjo është e sigurtë. Edhe kur nuk është e shkëlqyer në fushë, di t’i krijojë mundësi vetes të shënojë. Kërçiku dhe Koreshi kanë shpenzuar raste të pastra, por në fakt, për t’i dhënë një goditje përfundimtare Partizanit nuk është aq e lehtë. Derbi nuk është vetëm banderola inteligjente të tifozëve, por edhe një goditje “KO” në fushë. Kështu që, ne që na trajtojnë si nostalgjikë, kemi të drejtë të rikujtojmë Agustinin dhe Ben Mingën, Çim Muçën, apo Mirelin, Fortuzin, Devi Mukën, të cilët kanë qenë të gjithë “vrasës”. Kurse për Partizanin mund të thuash me siguri që ka bërë gabime në merkaton e janarit, megjithëse ajo ka qenë shumë e kushtueshme. Dikur thuhej prej drejtuesve që na duhen sulmues, pasi këta që janë nuk funksionojnë, ndërsa tani duhet thënë sërish po e njëjta gjë. Nexhipi është, ndërsa ata përpara tij kanë gjetur vendin ideal për të marrë ndonjë lek, por topin e kanë si objekt të huaj. Ndërsa ky Enea Jorgji ka nevojë për disa kohë të pushojë. Herë pas here shpik rregullore dhe bëhet gazi i botës, ndërsa në ndeshjen e fundit vendosi me bilbil rezultatin e ndeshjes. Një penallti e padhënë, por që penalizoi me karton të kuq Koreshin. Më pas një goditje me bërryl e Demirit ndaj Gilbertos dhe asnjë ndëshkim. Ky tipi duket se ka dëshirë t’i injorojë edhe standardet. Dhe çuditërisht, megjithëse dënohet, i caktojnë Partizani – Tirana. Por më mirë që nuk e dha atë 11-metërsh, pasi nuk dihej më pas se çfarë do të bënte për ta zhbërë.
3 Comments
-
bravo artikullshkuresi. tiofzllik i vertet per halldupet tirons
-
Ajo ishte penallti sade doni apo s’doni
-
nuk ishte penallti more plehra jo a keni bythe me shenu shenoni dhe mos kerkoni gjilperen ne kashte
PARA PARTIZONI
als_Latn eng_Latn unk als_Latn unk als_Latn unk als_Latn por_Latn